Mario Kart DS

Mario Kart DS er et Gullstikka-belønnet bilspill som ble utviklet og utgitt av Nintendo til den håndholdte spillkonsollen Nintendo DS. Spillet er en del av Nintendos spillserie Mario Kart, der Mario og vennene (og fiendene) hans konkurrerer i go-kart-kjøring mens de slåss seg imellom ved hjelp av forskjellige våpen. De kjører på baner oppkalt etter forskjellige lokaler i Mario-universet.

 Spillet 
Mario Kart DS er et bilspill der figurer fra Mario-universet konkurrerer mot hverandre. Man kan få forskjellige våpen, som varmesøkende prosjektiler og eksplosiver, eller andre hjelpemidler som nitro for å øke farten. Både egenskaper innen bilkjøring og det å bruke objektene man finner på banene er viktige i spillet. Mens man kjører, ser man bilen i et tredjepersonsperspektiv i den øverste skjermen på konsollen, og et kart over banen samt den foreløpige stillingen i løpet på den nederste skjermen.

 Rollefigurer                                                          
Man kan velge mellom følgende rollefigurer til go-karten sin i spillet:

 Mario
 Luigi
 Peach
 Yoshi
 Wario
 Donkey Kong
 Toad
 Bowser
 Daisy
 Waluigi
 Dry Bones
 Shy Guy¹
 R.O.B.

¹Bare tilgjengelig i nettverksspill

 Biler 
Hver av de spillbare figurene starter med to biler, en «spesialbil» som kun den figuren har tilgjengelig, og en «standardbil» som ser ut som en virkelig go-kart. Disse bilene har forskjellige egenskaper. Senere, etter at man har åpnet for mer av spillet, kan man velge mellom samtlige av spillets 36 biler.

Bilene har egenskaper i de følgende kategoriene:
 Akselerasjon 
 Hvor raskt en bil kan nå toppfart. En bil med høy akselerasjon vil dermed komme seg raskere tilbake på veien etter at den er truffet av et våpen, og vil også ha mindre problemer med å kjøre utenfor veien. 
 Fart 
 En bils toppfart. Høyere toppfart sammenhenger vanligvis med lavere akselerasjon og dårligere håndtering.
 Håndtering
 Hvor enkelt en kart kan kontrolleres.
 Vekt 
 Hvor tung en bil er. Dette kan også påvirkes av hvilken figur som kjører bilen. Figurer som er tunge kan dytte andre av veien, mens figurer som er lette kan kjøre utenfor banen uten å miste for mye fart.
 Drift 
 Hvor lett det er å skli gjennom svingene, og oppnå en såkalt miniturbo.
 Objekter 
 Hvor stor sjanse det er for å få kraftige objekter mens man kjører et løp, samt at objekter som stjerner og «Bullet Bills» har innvirkning på spilleren lengre. Standardbiler har bestandig en gjennomsnittlig objektstatus, mens spesialbiler kan ha en høy eller en lav status.

 Moduser 
Alle moduser i Mario Kart DS er tilgjengelige med en gang.

 Grand Prix 
I Grand Prix-modus spiller man mot datakontrollerte sjåfører, eller i flerspillermodus mot andre spillere. Det er to Grand Prix-løp i Mario Kart DS, og de består av fire cup-er, som igjen består av fire løp.

+Nitro Grand Prix#Mushroom Cup WFCFlower CupWFCStar CupWFCSpecial CupWFC 1 Figure-8 Circuit Ja Desert Hills Ja DK Pass Ja Wario Stadium Ja 2 Yoshi Falls Ja Delfino Square Ja Tick-Tock Clock Nei Peach Gardens Nei 3 Cheep Cheep Beach Ja Waluigi Pinball Nei Mario Circuit Ja Bowser Castle Nei 4 Luigi's Mansion Ja Shroom Ridge Nei Airship Fortress Nei Rainbow Road Ja

+Retro Grand Prix # OpprinnelseShell Cup WFCBanana Cup WFCLeaf Cup WFCLightning Cup WFC 1 SNES Mario Circuit 1 Ja Donut Plains 1 Nei Koopa Beach 2 Nei Choco Island 2 Ja 2 N64 Moo Moo Farm Ja Frappe Snowland Ja Choco Mountain Ja Banshee Boardwalk Nei 3 GBA Peach Circuit Ja Bowser Castle 2 Nei Luigi Circuit Nei Sky Garden Ja 4 GCN Luigi Circuit Ja Baby Park Ja Mushroom Bridge Nei Yoshi Circuit Ja

 Kampmodus 
Kampmodus er ikke tilgjengelig i nettverk, og kan bare spilles som enspiller og vanlig flerspiller.

Kartene som er tilgjengelige i kampmodus er:
 Block Fort (fra Mario Kart 64)
 Nintendo DS
 Palm Shore 
 Pipe Plaza (fra Mario Kart: Double Dash!!)
 Tart Top
 Twilight House

Dette er baner som vanligvis er av sirkulær eller kvadratisk form, uten start eller mål, og ingen muligheter for å kjøre utenfor banen. Noen, men ikke alle, har kanter man kan falle ut fra.

 Ballongkamp 
I ballongkampen skal spillerne forsøke å sprekke hverandres ballonger, mens de holder sine egne ballonger intakte. Hver spiller starter med fem ballonger, en med luft og fire uten. Man kan blåse opp ballonger ved å holde inn select-knappen eller blåse i konsollens mikrofoninngang mens man står stille. Man kan maks ha oppblåst tre ballonger samtidig.

En spiller taper når hen ikke har flere oppblåste ballonger igjen. Ballonger som tilhører andre spillere kan sprenges ved at man angriper dem med våpen. Ballonger kan også stjeles fra andre spillere hvis en spiller har mindre enn tre oppblåste ballonger og kjører på en annen spiller mens han bruker en sopp.

Spillere med færre opplåste ballonger mottar kraftigere våpen, men de har også en større risiko for å tape hvis ballongene deres blir sprengt. Den siste spilleren eller laget som gjenstår vinner.

 Shine Runners 
En ny kampmodus som heter Shine Runners ble introdusert til serien i dette spillet, der spillerne må kjøre rundt og samle Shine Sprites, og det er om å gjøre å samle flest. Man mister Shine Sprites hvis man blir truffet. Når klokken når 0, vil spillerne med færrest Shine Sprites bli eliminert, og klokken starter på nytt.

 Lokal flerspiller 
Man kan spille opp til åtte spillere med ett eller flere spill og åtte konsoller. Hvis man har spillet i konsollen sin kan man velge figur, mens de som ikke har spillet må spille som Shy Guy.

 Oppgavemodus 
I den nye oppgavemodusen kontrollerer spillerne en spesifikk figur i standardbilen, og de må gjennomføre åtte individuelle oppdrag, med mål som å samle penger eller angripe fiender.

 Løp på tid 
I denne modusen skal man kjøre mot klokken. Resultatet etter et slikt løp blir lagret som «Ghost Data», som man kan konkurrere mot senere, eller bytte med venner.

 Nintendo Wi-Fi Connection 
Denne modusen krever at man er koblet mot internett med en trådløs ruter. Etter å ha koblet seg opp mot Nintendos server kan spillerne velge å samle motstandere fra hele verden, basert på spillernes seire og tap, eller folk man kjenner fra før. Man kan spille maks fire spillere mot hverandre, og man stemmer over hvilken bane man skal spille. Banen med flest stemmer vinner, og hvis det er like mange stemmer på flere baner, blir banen valgt tilfeldig. Man spiller fire løp, og en sammenlagt vinner utnevnes.

 Eksterne lenker 

 Mario Kart DS Timetrials nettside

Kategori:Dataspill utviklet av Nintendo
Kategori:Mario Kart
Kategori:Dataspill fra 2005
Kategori:Gullstikka-vinnere
Kategori:Nintendo Wi-Fi-spill
Kategori:Virtual Console-spill til Wii U
Kategori:Dataspill utviklet i Japan

de:Mario Kart#Mario Kart DS (Nintendo DS)